Zmluva o dielo č. 04/2016

**uzavretá podľa paragrafu 536 a násl. zákona č.513/1991 Zb.**

**(Obchodného zákonníka) v znení neskorších predpisov a doplnkov**

#  ZMLUVNÉ STRANY

**1. Objednávateľ** : **Hotelová akadémia Jána Andraščíka, Pod Vinbargom 3, 085 01 Bardejov**

 Zastúpený : RNDr.Eva Čajková PhD.

 Osoby oprávnené na rokovania vo veciach :

 - zmluvných : RNDr.Eva Čajková PhD. – riaditeľka školy

IČO : 36155993

DIČ:2021364598

**2. Zhotoviteľ**: **SK JULIO s .r.o., Gerlachov 205, 086 04 Kružľov**

 Zastúpený : Miroslav Dorin, Ing. Miroslav Dorin

 Osoby oprávnené na rokovania vo veciach :

* zmluvných : Miroslav Dorin, Ing. Miroslav Dorin
* realizačných : Miroslav Dorin, Ing. Miroslav Dorin

 IČO : 45342024

 IČ DPH : SK2022945452

 Bankové spojenie : Slovenská sporiteľňa a.s. , pobočka Bardejov

č.účtu IBAN: SK38 0900 0000 0004 5285 0997

# PREDMET PLNENIA

1. Predmetom tejto zmluvy je zhotovenie stavby :

## „ Oprava priestorov školy “

1. Zhotoviteľ sa zaväzuje, že za podmienok dohodnutých v tejto zmluve vyhotoví pre objednávateľa

 práce uvedené v  bode 1. a rozpočte – súpise prác.

1. Objednávateľ sa zaväzuje, že zhotovené dielo prevezme, zaplatí za jeho zhotovenie dohodnutú cenu a poskytne zhotoviteľovi nevyhnutné spolupôsobenie.

# ČAS PLNENIA

1. Zhotoviteľ sa zaväzuje, že vyhotoví a dodá predmet plnenia v rozsahu podľa čl.I v lehote od prevzatia priestorov a začatia prác a to v termínoch :

Začiatok prác : 27.04.2016

Ukončenie prác: 11.05.2016

1. Všetky naviac práce zo strany objednávateľa oproti schválenému rozpočtu, ktorý je súčasťou tejto zmluvy prípadne rozšírenie predmet u zmluvy si zhotoviteľ vyhradzuje osobitne prerokovať po technickej, vecnej a cenovej stránke a pokiaľ by tieto svojím rozsahom ovplyvnili harmonogram postupu prác a narušili technologický postup prác , objednávateľ bude súhlasiť so zmenou termínu ukončenia, čo sa zohľadní v dodatku k tejto zmluve.
2. Zhotoviteľ nie je v omeškaní po dobu, počas ktorej nemohol svoju povinnosť plniť následkom okolností vzniknutých na strane objednávateľa, alebo nepriaznivého počasia pričom doba plnenia sa o tento čas predlžuje bez nároku objednávateľa na uplatnenie sankcie.

# CENA DIELA

1. Cena diela je určená na základe objednávateľom predložených požiadaviek. Po ocenení prác a dodávok popísaných v rozpočte zmluvné strany dohodli na cene diela vo výške :

 cena DPH 20%  **SPOLU**

 **29 958,72 € 5 991,74 € 35 950,46 €**

1. V prípade, že v procese realizácie vznikne potreba realizovať práce, ktoré neboli popísané vo výkaze výmer, tieto sa zvlášť ocenia cenami aktuálnymi v čase realizácie a o cenu týchto naviac prác sa zvýši cena diela.

# PODMIENKY PLATBY

1. Zmluvné strany sa dohodli, že platba sa uskutoční na základe vystavených faktúr.

2. V prípade, že dôjde k zastaveniu prác alebo odstúpeniu od tejto zmluvy z dôvodov na strane

 objednávateľa bude zhotoviteľ práce a dodávky rozpracované ku dňu zastavenia alebo

 zrušenia zmluvy faktúrovať objednávateľovi s dopočtom primeraných nákladov vrátane

 ušlého zisku, ktoré mu z tohoto titulu vznikli a objednávateľ sa zaväzuje tieto uhradiť.

# POVINNOSTI ZMLUVNÝCH STRÁN

1. Pri plnení predmetu tejto zmluvy sa zhotoviteľ zaväzuje dodržiavať všeobecné záväzné predpisy, technické normy, dojednania tejto zmluvy a bude rešpektovať pokynu objednávateľa.
2. Objednávateľ zabezpečí pre zhotoviteľa možnosť napojenia na elektr. energiu 220V a úžitkovú vody.
3. Objednávateľ je povinný odovzdať stavenisko vypratané tak, aby zhotoviteľ mohol na ňom začať práce v súlade s  podmienkami zmluvy.
4. Pri odovzdaní staveniska objednávateľ určí skladovacie plochy materiálov a zariadení a zabezpečí súhlas majiteľa na ich užívanie počas realizácie diela. Taktiež určí miesto skládky pre odvoz vybúraných sutí.
5. O odovzdaní staveniska sa zhotoví písomný záznam s uvedením podmienok a požiadaviek pre úspešnú realizáciu predmetu zmluvy. Záznam o odovzdaní staveniska sa prehlasuje za súčasť tejto zmluvy.
6. Objednávateľ do termínu zahájenia prác zabezpečí technický dozor na stavbe a jeho poverenie s rozsahom právomocí oznámi zhotoviteľovi.
7. Zhotoviteľ prevedie na stavbe opatrenia v súlade s bezpečnostnými a protipožiarnými predpismi platnými v SR.
8. Zhotoviteľ oznámi objednávateľovi 2 dni predom, kedy bude predmet zmluvy pripravený na odovzdanie.
9. O odovzdaní a prevzatí predmetu tejto zmluvy sa vyhotoví písomný záznam podpísaný obidvoma zmluvnými stranami. V zápise o odovzdaní a prevzatí budú uvedené vady a nedorobky so stanovením termínu ich odstránenia.
10. Po ukončení a odovzdaní predmetu zmluvy zhotoviteľ do 2 dní vypratá a vyčistí stavenisko.

# ZÁRUKY

1. Zhotoviteľ zodpovedá za to , že predmet zmluvy bude zhotovený podľa podmienok tejto zmluvy a že počas záručnej doby bude mať vlastnosti na používanie k dohodnutému účelu.
2. Záručná doba na dielo sa stanovuje na **24 mesiacov** a začína plynúť dňom odovzdania a prevzatia predmetu plnenia zmluvy a podpísania zápisnice o odovzdaní a prevzatí stavby.
3. Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ bezplatne odstrániť vady.
4. Zhotoviteľ nezodpovedá za vady, ktoré vznikli počas užívania diela nedodržaním podmienok užívania a úmyselným či neúmyselným poškodením.
5. Zhotoviteľ sa takisto zbavuje zodpovednosti za vady, škody a za čiastočné alebo úplné nesplnenie záväzkov tejto zmluvy, ak boli spôsobené nepredvídateľnými udalosťami, najmä požiarom, povodňou, zemetrasením a inými prírodnými katasrtrofami.
6. **SANKCIE**
7. V prípade omeškania zhotoviteľa so splnením povinnosti dodávky v zmysle času plnenia zmluvy bez zavinenia objednávateľa, zaplatí zhotoviteľ objednávateľovi zmluvnú pokutu vo výške 0,5 % z celkového nákladu stavby, za každý deň omeškania.
8. V prípade omeškania objednávateľa s úhradou faktúry má zhotoviteľ nárok na uplatnenie sankcie vo výške 0,05% z celkového nákladu stavby za každý deň omeškania.

# RIEŠENIE SPOROV

1. Všetky spory a nezrovnalosti, ktoré môžu vzniknúť počas realizácie diela budú zmluvné strany riešiť dohodou. V prípade, že nedôjde k dohode zmluvných strán, pri riešení sporov sa primerane použijú ustanovenia Obchodného zákonníka.

# OSTATNÉ DOHODY A DOJEDNANIA

1. Ak nastanú zákonné, alebo iné skutočnosti, ktoré odôvodňujú modifikáciu tejto zmluvy, vyhotoví sa písomný dodatok tejto zmluve, ktorý nadobudne platnosť podpísaním zmocnenými zástupcami zmluvných strán.
2. Zmluva je účinná dňom podpísania a platná nasledujúci deň po dni zverejnenia na webovom sídle objednávateľa.
3. Zmluva je vypracovaná v 2 vyhotoveniach, z nej po podpísaní obdrží každá strana po 1 vyhotovení. Táto zmluva má jednu prílohu t.j. rozpočet stavby.

V Bardejove : 26.04.2016

Objednávateľ : Zhotoviteľ: